François-Xavier Bustillo

**François-Xavier Bustillo** OFMConv (født 23. november 1968 i Pamplona i Spania) er en spansk-fransk kardinal, ordensgeistlig og katolsk biskop av Ajaccio på Korsika.
## Liv og virke
### Bakgrunn
François-Xavier Bustillo deltok på gutteseminaret i Baztan i Navarra, og gikk deretter inn i minorittenes (fransiskanerkonventualenes) novisiat i Padova. Han studerte filosofi og teologi ved ordenens eget institutt *Sant’Antonio Dottore*, og avla de evige ordensløfter den 20. september 1992.

### Prest
Den 10. september 1994 ble han presteviet av Fernando Sebastián Aguilar C.M.F., erkebiskop av Pamplona y Tudela. Samme året grunnla han og noen medbrødre et nytt kloster i Narbonne, som han ledet som gardian fra 1994 til 1998. I løpet av denne tiden studerte han også ved Institut Catholique de Toulouse, der han fikk lisensiat i teologi i 1997. Han fikk fransk statsborgerskap i oktober 2006.

I tillegg til oppgaver i sognesjelesorgen, var han kurator for fransiskanerkonventualenes provins *Frankrike og Belgia* fra 2006 til 2018. Fra 2012 til 2018 var han biskoppelig vikar for erkebispedømmet Narbonne for de nye åndelige fellesskap, og for interreligiøs dialog. I 2018 ble han gardian for *Saint Maximilien Kolbe*-klosteret i Lourdes samt biskoppelig delegat for pilegrimsreisende i Lourdes og for beskyttelse av mindreårige. Fra 2020 var han også  medlem av konsultorkollegiet i bispedømmet Tarbes og Lourdes.

### Biskop av Ajaccio
Den 11. mai 2021 utnevnte pave Frans ham til biskop av Ajaccio. Erkebiskopen av Marseille, Jean-Marc Aveline, ordinerte ham til biskop 13. juni samme år. Medkonsekratorer var hans forgjenger Olivier de Germay, som var blitt blitt erkebiskop av Lyon, og biskopen av Tarbes og Lourdes, Nicolas Brouwet.

### Kardinal
I konsistoriet 30. september 2023 kreerte pave Frans ham i kardinalkollegiet som kardinalprest med titulærkirken *[[Santa Maria Immacolata di Lourdes a Boccea]]*.

## Publikasjoner
* *La fraternità pasquale. Raccontare la vita comunitaria, in Memoria e profezia*, EMP, 2013, 
* *La vocation du prêtre face aux crises: La fidélité créatrice*, Bruyères-le-Châtel, Éditions Nouvelle Cité, 2021, 

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil, B. (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Biskop Marie-Prosper-Adolphe de Bonfils (1841-1912) *1898
* Kardinal Louis-Ernest Dubois (1856-1929) *1901
* Erkebiskop Jean-Arthur Chollet (1862-1952) *1910
* Biskop Héctor Raphaël Quilliet (1859-1928) *1914
* Biskop Charles-Albert-Joseph Lecomte (1867-1934) *1921
* Kardinal Achille Liénart (1884-1973) *1928
* Biskop Jean-Baptiste-Etienne Sauvage (1908-1991) *1962 
* Kardinal Robert-Joseph Coffy (1920-1995) *1967
* Erkebiskop Georges Paul Pontier (1943-) *1988 
* Kardinal Jean-Marc Noël Aveline (1958-) *2014 
* Kardinal *François-Xavier Bustillo* (1968- ) *2021

## Referanser